Document ID: 31994R1966

KOMISSION ASETUS (EY) N:o 1966/94,
annettu 28 päivänä heinäkuuta 1994,
tiettyjen tavaroiden luokittelusta yhdistetyssä nimikkeistössä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tariffi-ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 1737/94(2), ja erityisesti sen 9 artiklan,
sekä katsoo, että
mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä,
asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten soveltamiseksi,
mainittuja yleisiä tulkintasääntöjä sovellettaessa on tämän asetuksen liitteen taulukossa olevassa 1 sarakkeessa esitetyt tavarat luokiteltava vastaaviin 2 sarakkeen CN-koodeihin 3 sarakkeesta ilmenevin perustein,
on aiheellista säätää, että jollei yhteisössä voimassa olevista yhteisöön tuotavien tekstiilituotteiden etu- ja jälkikäteen suoritettavaa kaksoisvalvontaa ja -tarkkailua koskevista säännöksistä muuta johdu, sitovien tariffitietojen saaja voi edelleen soveltaa jäsenvaltioiden tulliviranomaisten tavaroiden luokittelusta yhdistettyyn nimikkeistöön antamia sitovia tariffitietoja, jotka eivät ole tällä asetuksella vahvistettujen säännösten mukaisia, yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(3) 12 artiklan 6 kohdan mukaisesti vielä kuudenkymmenen päivän ajan,
tullikoodeksikomitean tariffi- ja tilastonimikkeistöjaosto ei ole sen puheenjohtajan asettamassa määräajassa antanut lausuntoa liitteessä olevan taulukon kohtien 3, 5, 6 ja 7 tuotteista, ja
tässä asetuksessa säädetyt toimenpiteet ovat tullikoodeksikomitean tariffi- ja tilastonimikkeistöjaoston lausunnon mukaiset liitteessä olevan taulukon kohtien 1, 2 ja 4 tuotteiden osalta,
ON ANTANUT TÄMÄN ASETUKSEN:
1 artikla
Liitteen taulukossa olevassa 1 sarakkeessa esitetyt tavarat on yhdistetyssä nimikkeistössä luokiteltava vastaaviin taulukossa olevan 2 sarakkeen CN-koodeihin.
2 artikla
Jollei yhteisössä voimassa olevista yhteisöön tuotavien tekstiilituotteiden etu- ja jälkikäteen suoritettavaa kaksoisvalvontaa ja -tarkkailua koskevista säännöksistä muuta johdu, sitovien tariffitietojen saaja voi edelleen soveltaa jäsenvaltion tulliviranomaisten tavaroiden luokittelusta yhdistettyyn nimikkeistöön antamia sitovia tariffitietoja, jotka eivät ole tällä asetuksella vahvistettujen säännösten mukaisia, asetuksen (ETY) N:o 2913/92 12 artiklan 6 kohdan mukaisesti vielä kuudenkymmenen päivän ajan.
3 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1994.

Labels: 3
19
1